經數: 一五六二

經名: 阿毘達磨順正理論卷第十二

頁數: 四○一

上        欄

業. 已辯無想. 二定者何. 謂無想定. 及滅盡

定. 初無想定. 其相云何. 頌曰

如是無想定      後靜慮心脫

善唯順生受      非聖得一世

論曰. 如前所說. 有法能令心心所滅. 名爲無

想. 如是復有別法. 能令心心所滅. 名無想定.

說如是聲. 唯顯此定滅心心所與無想同. 由

正成辦. 或極成辦. 故名爲定. 有餘師說. 如理

等行故名爲定. 令心大種平等行故. 無想者

定. 或定無想. 名無想定. 由厭壞想. 生此定

故. 非諸異生能厭壞受. 由耽著受而入定故.

此定在何地. 謂在後靜慮卽在第四靜慮非

餘. 此不應說. 所以者何. 此定能感無想異熟.

已說無想居廣果天. 當說廣果. 在後靜慮. 豈

於餘地而修彼因. 此責不然曾無說故. 未曾

有處說無想定爲無想因. 豈不前頌說無想爲

異熟. 於彼釋中. 說爲無想定果. 此亦不然. 曾

未有頌作如是說. 今說乃成. 何故此定. 名異

生定. 爲心解脫修此定故. 彼執無想是眞解

脫. 執無想定爲出離道. 爲證無想而修此定.

一切聖者. 不執有漏爲眞解脫及眞出離. 故

說此定名異生定. 前說無想. 是異熟故. 無記

性攝. 不說自成. 今無想定. 一向是善. 豈不此

是異熟因故. 善性所攝不說自成. 此於無想

有情天中. 爲因能招五蘊異熟. 不爾頌中猶

未說故. 又染無記. 誰復能遮. 若爾此中應言

純善. 不爾離言見義有故. 此應准前異生性

釋. 或唯言善. 已顯非餘. 此定旣是異熟因性.

爲順何受. 唯順生受非順現後及不定受. 一

中        欄

類諸師. 作此定執. 理順生受及不定受. 所以

者何. 成此定者. 亦容得入正性離生. 入已必

無現起此定. 由約現行. 說無想定名異生定.

非約成就. 又許此定通是此法外法異生所.

得非聖. 以諸聖者於無想定如見深坑不樂

入故. 頌中已說心脫言故. 卽顯此定唯屬異

生. 復言非聖. 便爲無用. 此初得時. 爲得幾

世. 此於諸位中. 如別解脫戒. 念念別得. 未

曾得故. 第一念時. 非得過去. 以無心故. 不修

未來. 故初得時. 唯得一世. 謂得現在. 第二念

等. 乃至未出. 亦成過去. 出已乃至未捨已來.

唯成過去. 如天眼耳. 無 未來修. 唯加行得. 非

離染得. 次滅盡定. 其相云何. 頌曰

滅盡定亦然      爲靜住有頂

善二受不定      聖由加行得

成佛得非前     1三十四念故

論曰. 如前無想定. 滅盡定亦然. 謂如已離第

三靜慮貪者. 有法能令心心所滅. 名無想定.

如是已離無所有處貪者. 有法能令心心所

滅. 名滅盡定. 如是二定差別相者. 前無想定.

爲心解脫厭壞於想. 以出離想作意爲先. 而

得證入. 今滅盡定. 爲心靜住厭壞散動. 以止

息想作意爲先. 而得證入. 前無想定. 在色界

邊地. 今滅盡定. 在無色邊地. 以在非想非非

想處所受生身. 是最上業. 所牽引故. 說名有

頂. 或有邊際. 故名有頂. 如樹邊際說名樹頂.

唯此地中. 有滅盡定. 何緣下地無此定耶. 厭

背一切心及邊際心斷. 方能得此勝解脫故.

謂由二緣. 立此解脫. 一者厭背一切心故. 二

下        欄

者邊際心暫斷故. 若於下地有此定者. 便非

厭背一切種心. 以未能厭上地心故. 亦不名

爲邊際心斷. 以上地心猶未斷故. 應名厭背

少分諸心. 亦復應名中際心斷. 於三性中. 此

滅盡定. 同前唯善. 非染無記. 非諸聖者厭怖

散動取染無記爲寂靜住. 前無想定能順生

受及不定受. 今滅盡定. 通順生後及不定

受. 謂約異熟. 有順生受. 或順後受. 及不定

受. 或全不受謂若下地起此定已. 不生上地

便般涅槃. 此滅盡定. 能招有頂四蘊異熟. 前

無想定. 唯異生得. 此滅盡定. 唯聖者得. 非諸

異生能起滅定. 彼有自地. 起滅定障. 猶未斷

故. 未超有頂見所斷2惑於起滅定畢竟無能.

非諸異生能3超有頂見所斷惑. 故唯聖者. 得

滅盡定. 有餘師說. 由4諸異生怖斷滅故. 聖

者於此現法涅槃勝解入故. 唯聖者得. 非諸

異生彼說非理. 於無想定. 與此同故. 彼此心

斷. 涅槃勝解. 無差別故. 此中有說. 第四靜慮

心心所[&FFFF]#. 猶有所依. 故不怖斷. 彼亦非理. 修

無想定. 爲滅心故. 爲心解脫起出離想. 修無

想定. 怖畏滅心. 不應正理. 旣出離想. 修無想

定. 亦應涅槃勝解而入是故彼說. 非爲正因.

一切聖者. 得有頂時. 皆得如斯滅盡定不. 應

言不得. 由此定非離染得故. 由何而得. 由加

行得. 要由加行. 方證得故. 如無想定. 初證得

時. 唯得現在. 不得過去. 不修未來. 要由心

力. 方能修故. 第二念等. 乃至未捨. 亦成過

去. 世尊亦以加行得耶. 不爾. 云何. 成佛時

得. 彼謂世尊盡智時得. 豈不盡智於成佛時

經數: 一五六二

經名: 阿毘達磨順正理論卷第十二

頁數: 四○二

上        欄

亦不名得. 肉滅盡定. 以諸菩薩住金剛喩三

摩地時. 名得盡智. 得體生時. 名爲得故. 於成

佛時. 應說盡智. 不由加行而現在前. 暫起欲

樂現在前時. 一切圓德. 隨樂起故. 非佛身中

所有功德成佛時得. 如何可說佛盡智時得

滅盡定. 由菩薩時永離一切煩惱染故. 令佛

身中功德得起. 故說如來所有功德. 皆離染

得. 故彼所言. 亦有過失. 隨宜爲彼而通釋

者. 謂於近事. 而說遠聲. 或金剛喩三摩地時.

必成佛故. 亦名成佛. 無間刹那. 定成佛故. 且

置斯事. 世尊曾未起滅盡定. 得盡智時如何

得成. 最上圓滿俱分解脫. 永離定障故. 捨

不成就故. 於起滅定得自在故. 如已起者成

俱解脫. 西方師說. 菩薩學位. 先起此定. 後得

菩提. 迦濕彌羅國毘婆沙師說. 非前起滅定

後方生盡智. 何因此國知前未起. 何爲不責

西方起因. 且我迦濕彌羅國. 說三十四念得

菩提故. 謂諸菩薩. 決定先於無所有處. 已得

離貪. 方入見諦. 不復須斷下地煩惱. 三十四

念. 得大菩提. 諦現觀中. 有十六念. 離有頂

貪. 有十八念. 謂斷有頂九品煩惱. 有九無間

九解脫道. 如是十八. 足前十六. 成三十四. 於

此中間. 無容得起不同類心. 故於前位. 決定

無容起滅盡定. 若於前位. 起滅盡定. 便越期

心. 然諸菩薩. 決定不越要期心. 理實菩薩.

不越期心. 然非不越無漏聖道. 若爾期心. 如

何不越. 謂我未得諸漏永盡. 終不解斯結1加

趺坐. 決定不越如是期心. 唯於一坐時諸事

究竟故. 豈不由斯已成違越. 欲起無漏聖道

中       欄

期心. 如何菩薩. 爲盡諸漏. 修未曾得見修二

道. 欲拔有頂見斷惑根. 及除有頂修惑怨敵.

立誓要期結*加趺坐. 事未究竟. 而於其中.

捨所要期無漏治道貴重無始. 能爲□惑世

間定類. 爲獲共有易得滅定. 而致稽留. 如

是善成三十四念得菩提故. 爲非前因. 如契

經說. 出滅定時. 當觸三觸. 謂不動觸. 無所有

觸. 及無相觸. 何者云何觸此三觸. 有說. 滅定

起心相應. 有空無願無相三觸. 如其次第. 出

滅定時. 觸於三觸. 有餘師說. 識處空處心相

應觸. 名不動觸此2二純作識空想故. 無所有

處心相應觸. 名無所有觸. 無先所有故. 非想

非非想處心相應觸. 名無相觸. 想無想相. 不

分明故卽由此故. 說四無色名有想定. 從滅

定起心通有漏無漏. 滅定起時. 或逆次第入

諸等至. 或逆超越入諸等至. 容有如是起滅

定心現在前故. 復有餘師. 作如是說. 唯約無

漏. 無所有處緣涅槃心. 起滅定時. 言觸三

觸. 以無漏故. 名爲不動. 無所有處地所攝故.

名無所有緣涅槃故. 名爲無相. 雖已說二定

有多同異相. 而於其中復有同異. 頌曰

二定依欲色      滅定初人中

論曰. 言二定者. 謂無想定. 及滅盡定. 此二俱

依欲色二界. 而得現起. 然於此中. 有說. 唯在

下三靜慮. 入無想定. 非在第四. 勿因與果極

相□逼. 有說. 亦在第四靜慮. 入無想定. 除無

想天. 以生彼天受彼果故. 有餘師說. 唯在欲

界. 入無想定. 非在色界. 彼違論文. 謂本論言.

或有是色有. 此有非五行. 謂色3[&FFFF]#有情. 或生

下       欄

有想天. 住不同類心. 若入無想定. 若入滅盡

定. 或生無想天. 已得入無想. 是謂是色有. 此

有非五行. 由此證知. 如是二定. 俱依欲色而

得現起. 是名同相. 言異相者. 謂無想定. 欲色

二界. 皆得初起. 滅定初起. 唯在人中. 謂滅盡

定. 唯在人中. 得初修起. 唯人中有說者釋者.

及有强盛. 加行力故. 有在人中. 初修得已. 由

退爲先. 方生色界. 依色界身. 後復修起. 非在

無色能入滅定. 無所依故. 命根必依色心而

轉. 若在無色入滅定者. 色心俱無命根應斷.

諸蘊展轉相依而住. 故無有情唯具一蘊. 又

心心所. 不相離故. 亦無有情唯具三蘊. 何因

故知. 滅定有退. 准[&FFFF]#陀夷契經義故. 經言具

壽. 有諸苾芻. 先於此處. 具淨尸羅. 具三摩

地. 具般羅若. 能數入出滅受想定. 斯有是處.

應如實知. 彼於現法. 或臨終位. 不能勤修令

解滿足. 從此身壞超段食天. 隨受一受意成

天身. 於彼生已. 復數入出滅受想定. 亦有是

處. 應如實知. 此意成天身. 佛說是色界滅受

想定. 唯在有頂. 若得此定. 必無退者. 不應得

往色界受生. 如是廣釋二定異相. 總有六門.

謂地加行相續異熟順受初起. 有差別故

*說一切有部順正理論*卷第十二

經數: 一五六二

經名: 阿毘達磨順正理論卷第十三

頁數: 四○三

上        欄

阿毘達磨順正理論卷第十三

尊者衆賢造

*三藏法師玄□奉     詔譯

*辯差別品第二之五

今應思擇. 滅盡定中. 總滅一切心心所法. 何

緣唯說滅受想定. 厭逆彼二生此定故. 謂想

與受. 能爲見愛雜染所依. 故偏厭逆如是二

法. 多諸過患. 如1五蘊中已廣分別. 故2偏厭

逆入滅盡定. 有餘師言. 諸相應法. 若生若滅.

若得若斷. 如是等事. 無不同時. 然說法者. 隨

宜方便. 以種種門差別而說. 阿毘達磨. 唯依

正理. 分別諸法性相義類. 判決經意趣權

實. 不令如說定執非餘. 由此應知. 諸經意趣.

如說此定識不離身. 當知心所亦應不離. 如

說此定諸意行滅. 當知此中心亦應滅. 如斯

影論. 餘經亦有. 如言諸佛正等菩提. 皆不放

逸以爲根本. 餘經復告阿難陀言. 無上菩提.

由精進得. 如說智慧能害煩惱. 餘經復言. 修

無常想. 能 斷欲貪. 乃至廣說. 譬喩論者. 作如

是言. 滅盡定中. 唯滅受想. 以定無有無心

有情. 滅定命終. 有差別故. 經說入滅定識不

離身故. 又言壽煖識互不相離故. 此說非理.

以一切心皆與受想俱生滅故. 有何至敎. 證

此義成. 如契經說. 眼及色爲緣3生於眼識.

三和合觸. 俱起受想思. 如是乃至. 意及法爲

緣生於意識等. 曾無處言有第七識. 可執彼

識離受想生. 又此定中. 所依滅故. 能依亦滅.

中          欄

非無所依. 諸心所法. 可能獨生. 是故此中. 諸

心心所. 一切皆滅. 若謂此俱言顯無間起義.

如曼馱多惡心起故俱時墮落. 如不淨俱修

念覺支. 此亦應爾理必不然. 有差別故. 曼馱

多等. 契經俱言. 理實應顯無間起義. 以非愛

業與非愛果. 決定不應同時生故. 又彼經說

第五轉故. 如彼經說. 曼馱多王惡心起故. 俱

時墮落. 此顯後時方墮落義. 不淨覺支. 有漏

無漏性差別故. 起不同時. 此經俱言. 顯同時

起. 聖敎4正理皆不相違. 故此言俱非無間

起. 又執俱言顯無間起. 有不定過. 如契經說.

樂俱喜俱四諦現觀. 不可復執. 此同曼馱多

等經. 5謂樂喜無間方生四諦現觀. 又如經

說. 有貪心等. 與貪俱故. 名有貪心. 此不應執

從貪無間所起之心名有貪心. 如是便有太

過之失. 故此俱言. 顯同時義. 又受想等. 依止

心故. 名爲心所. 離所依止. 此受想等. 應不得

生. 若謂心作等無間緣名所依者. 心亦依心

無間生故. 應名心所. 又從心所無間生心. 心

所亦應成所依性. 如是等義. 至六因中. 當更

廣6辯. 又契經說. 入滅定時. 諸意行滅. 故知

滅定. 非但滅此受想二法. 又識相續. 於此定

中. 非暫滅者. 決定應有所依所緣. 與識和合

離所依緣. 識不生故. 旣有三和. 必應有觸. 與

觸俱起. 有受想思. 則滅定中. 受想二法. 亦應

不滅. 若謂如經說受緣愛. 然阿羅漢. 雖有諸

受. 而非愛緣. 觸亦應爾. 非一切觸皆生受等.

此例不然. 有差別故. 經自簡言. 若無明觸所

生諸受. 爲緣生愛. 諸阿羅漢. 無無明觸. 故雖

下      欄

有受. 而不生愛. 曾無有處簡觸生受. 故但有

觸. 必生受等. 有餘師說. 於滅定中. 雖有識

體. 而無觸者. 未知彼意執何爲觸. 然一切識.

必託所依所緣而起. 所依緣識. 三法和合. 佛

說爲觸. 由觸爲緣. 生受想等. 許滅定中有三

和合. 然說無觸但有虛言. 又滅定中. 唯有心

者. 應無思慮. 以滅定中說諸意行悉皆滅故.

心若無思. 卽無思慮. 無思慮心. 同所不許. 心

有作業. 皆由思故. 思旣非有. 心亦定無. 無心

有情. 理必應有. 有命等故. 異於命終. 有情色

心. 非決定有. 心若定有. 色亦應然. 色有時

無. 心亦應爾. 故有命者. 卽名有情. 然命必

依色心隨一. 引契經說. 識不離身. 於定無心.

亦無違害. 以卽於此所依身中識必還生. 故

言不離. 謂一相續. 衆同分中. 識相續流. 非畢

竟斷. 譬如鬼病暫不發時. 由未永除. 仍名不

離. 引壽煖識不相離言. 於定無心. 亦無違害.

唯於少分說此言故. 以無色中都無有煖. 非

無壽識. 故此定中. 都無有識. 非無壽煖無

色界中. 無一切色. 後當廣*辯. 是故滅定. 必

無有心. 然定後心. 復得生者. 定前心作等無

間緣. 所引攝故. 又加行中. 要期勢力. 所引發

故. 滅盡定體爲假爲實. 應言此定體實非假.

能遮□心. 令不生故. 經主於此. 引異釋言. 由

前定心能爲遮□. 謂前定心. 與所餘心. 相違

而起. 由此起故. 唯令餘心暫時不轉. 此能引

發違心所依. 令相續故. 唯不轉位. 假立爲定.

無別實體. 此唯不轉分位假定. 入前出後. 兩

位皆無. 故假說此. 是有爲攝. 或卽所依. 由定

經數: 一五六二

經名: 阿毘達磨順正理論卷第十三

頁數: 四○四

上        欄

心引. 令如是起. 假立爲定. 若爾後心從何而

起. 彼說此依有根身起. 以有根身與心展轉

爲種子故. 何有此理. 應一切時一切境識俱

時起故. 說依前心後心起者. 以無第二等無

間緣. 雖有同時所依境界. 而無一切境識俱

起. 若執不待自類因緣待有根身識便起者.

彼一切位. 一切境識. 何法爲□. 起不俱時. 聞

有餘師. 起如是見. 執有多識一身俱起. 今觀

仁者. 似已稟承故說此言. 欲符彼執. 若言所

說不待前心待有根身後識起者. 據無心位.

作如是說. 有根身中. 有心種故. 但從彼起. 非

待前心. 有心位中不從彼起. 此亦非理無異

因1果. 又有心位. 諸識起時. 轉更應待有根

身種. 所以者何. 在無心位. 有根身中. 有違餘

心定心種子. 由此損伏有根身中餘心種子.

應無勝力引起餘心. 若言此位有根身中. 有

不違心無量心種. 由此勝力餘心生者. 有心

位中. 亦應同此. 如何不待有根身生. 又如有

執. 不待自類種子爲因. 穀麥等芽. 但由地等

而得生起. 何有智人. 聞不嗤笑. 又執滅定體

唯是假. 未知何法爲假所依. 非離假依可有

假法. 又唯不轉其體是無. 如何可言是有爲

攝. 此前後位及現皆無. 有性□時不可得故.

而言是有是有爲攝. 但有虛言. 都無有義. 若

言假定亦有所依. 謂所依身. 由定心引. 令如

是起. 假立爲定. 是則此定應無記攝. 非無記

法可說爲善. 是故唯應依心心起. 非前定心

力能遮□餘心. 由此故知. 離前心外定有別

法. 能遮□心. 由此法故. 於無心位. 雖有心

中      欄

因. 而心不起. 卽此別法. 名滅盡定. 體是有

爲. 實而非假. 修觀行者. 由定前心要期願力

所引發故. 令滅盡定勢力漸微. 至都盡位. 無

遮□用意法爲緣. 還生意識. 由此准釋. 前無

想定. 及與無想. 隨其所應. 已*辯二定. 命根

者何. 頌曰

命根體卽壽      能持煖及識

論曰. 命體卽壽. 故本論言. 云何命根. 謂三界

壽. 異名雖爾. 自體未詳. 應更指陳. 何法名

壽. 謂有別法. 能持煖識. 說名爲壽. 故世尊

言

壽煖及與識     三法捨身時

所捨身□2□     如木無思覺

故有別法. 能持煖識. 相續住因. 說名爲壽若

爾此壽. 何法能持. 此壽能持我說是業. 一向

是業異熟果故. 一期生中. 常隨轉故. 煖非一

向業異熟果. 識3二俱非雖有一期常隨轉處.

而非一向是業異熟. 故不可說識由業持. 是

故說壽能持煖識. 非非業感識流轉中業有

少分能持功用. 一同分中. 異熟生識. 斷而更

續. 壽力所持. 復如何知. 壽能持煖. 要有壽

者. 方有煖故. 諸無煖者. 亦見有壽. 故知壽

體非煖所持. 豈不無壽亦見有煖. 雖亦見有

非此所論. 此論壽識俱行煖故. 由此故知. 有

別實法. 彼力能持有情數煖. 及能持識. 說之

爲壽. 經主於此. 復作是言. 今亦不言. 全無壽

體. 但說壽體非別實物. 若爾何法說名壽體.

謂三界業. 隨應所引六處幷依住時勢分. 由

業所引六處幷依住時勢分. 相續決定. 隨應

下        欄

住時. 爾所時住. 故此勢分. 說爲壽體. 如穀種

等所引乃至熟時勢分. 又如放箭所引乃至

住時勢分. 壽體實有. 根處已成. 於此但應徵

經主意. 若處無業所引異熟內五色處. 於彼

或時無業所引第六意處. 謂於長時起染汚

識或善有漏. 及無漏識. 相續位中. 無業所引

異熟勢分. 說何爲壽. 若於是處有業異熟. 從

生刹那至命終位. □無間轉可說是處有業

所引住時勢分. 相續決定. 說爲命根. 此旣無

業所引異熟住時勢分□無間轉. 云何可說

此有命根. 其理旣然. 爲說何法名業所引住

時勢分. 旣無所引住時勢分. 相續決定. 復屬

於誰. 旣無如是相續決定. 由何義說隨應住

時爾所時住說爲壽體. 是故經主. 於此義中.

專4□多言. 都無所表. 又所引喩於證無能.

如種所引相續無斷. 乃至熟時. □隨轉故. 放

箭所引相續無斷. 乃至住時. □隨轉故. 此二

可有乃至熟時住時勢分. 非業異熟. 於一切

時. 相續無斷可言業謝猶有所引住時勢分

相續決定. 隨應住時. 爾所時住. 故所引喩. 於

證無能. 是故壽體. 實有別物. 能持煖識. 說爲

命根. 如是命根. 非唯依身轉. 於無色界. 有命

根故. 非唯依心轉. 處無心位. 亦有命故若爾

命根依何而轉. 此依先世能引業轉及依現

世衆同分轉. 其衆同分. 亦准命根. 今復應思.

諸有死者. 爲壽盡故. 爲有餘因. 施設論言. 有

壽盡故死. 非福盡故死. 廣作四句. 第一句者.

感壽異熟業力盡故. 第二句者. 感富樂果業

力盡故. 第三句者. 能感二種業俱盡故. 第四

經數: 一五六二

經名: 阿毘達磨順正理論卷第十三

頁數: 四○五

上        欄

句者. 不能避脫枉橫緣故. 不應復言捨壽行

故. 義已攝在初句中故. 壽盡位中福盡. 於死

無復功能. 故俱盡時有死. 說爲俱盡故死. 發

智論說. 此壽當言隨相續轉. 爲復當言一起

便住. 欲纏有情. 不入無想定. 不入滅盡定. 當

言此壽隨相續轉. 若入無想定. 若入滅盡定.

及色無色1[&FFFF]#一切有情. 當言此壽一起便

住. 彼言何義. 若所依身. 可損害故. 壽隨損

害. 是名第一隨相續轉. 若所依身不可損害.

如起而住. 是名第二一起便住. 初顯有障. 後

顯無障. 由此決定有非時死. 故契經說. 有四

得自體. 謂有得自體. 唯可自害. 非可他害. 廣

作四句. 唯可自害非他害者. 謂生欲界戱忘

念天意憤□天. 彼由專習增上嬉戱. 身體疲

勞. 意念忘失. 又由發起增上憤□. 以怨恨心.

更相顧視. 是故於彼賀沒非餘. 此復應說捨

壽行者. 以不由他自捨命故. 唯可他害非自

害者. 謂處卵中. 及處胎中. □2刺藍□部曇

閉尸鍵南[&FFFF]#羅奢□位. 由彼無能自損害故.

俱可害者. 謂餘多分欲界有情. 俱非害者. 謂

在中有色無色界. 一切有情. 及在欲界. 一分有

情. 如那落迦北俱盧洲正住見道慈定滅定及

無想定王仙佛使佛所記別達□羅□□羅□

耆羅長者子耶舍鳩3磨[&FFFF]#時4彼最後身菩薩

及此菩薩母懷菩薩胎時一切轉輪王及此輪

王母懷輪王胎時. 若爾何故契經中言. 大德

何等有情所得自體. 非可自害非可他害. 舍

利子謂在非想非非想處受生有情. 彼5輕擧

後以攝初故. 如餘契經擧初攝後. 謂如經說.

中       欄

初靜慮中. 有離生樂. 此擧最初攝後諸地. 亦

有此樂. 此經亦爾. 擧後攝初. 或除有頂其餘

無色. 諸靜慮中受生有情. 亦如欲界戱忘念天

意憤□天. 唯可自害. 彼亦由起如是種類煩

惱力故. 從彼處沒. 或餘無色諸靜慮中. 所得

自體. 可爲自地聖道所害. 亦上他地近分所

害. 有頂自上二害俱無是故說爲俱非所害.

豈不有頂亦爲他地聖道所害. 應名他害. 若

依此說. 理亦應通. 然今言他意說上地. 以於

殊勝事亦他聲轉故. 或此於彼無自在力. 方

說爲他上地於下皆得自在. 不名他故. 然於

此中. 應作是責. 若佛意說. 自他地道. 斷諸煩

惱. 名自他害. 則不應言因自他害便有致死.

非因斷惑不斷惑故有死不死. 又與前釋理

不相應. 謂那落迦等. 非自他所害. 然彼尊者.

於前所說. 自他害義心已領解. 爲顯餘義. 復

作是言. 大德彼諸有情. 爲從彼處有殞沒不.

舍利子. 若彼有情. 未斷煩惱. 便有殞沒. 已

斷煩惱. 卽於彼處. 而般涅槃. 何緣尊者但依

最後所得自體. 復問世尊. 由彼俱無自他害

故. 有於彼起常增上慢. 爲令棄捨. 故復問言.

彼諸有情. 乃至廣說. 命行壽行. 有何差別.

若生法壽. 名爲命行. 不生法壽. 說爲壽行.

有作是言. 非所棄捨. 名爲命行. 是所棄捨.

名爲壽行. 復有說言. 若神足果. 名爲命行.

若先業果. 名爲壽行. 復有說者. 若明增上

生. 名爲命行. 無明增上生. 名爲壽行. 或有

說者. 唯離貪者相續所得. 名爲命行. 亦有貪

者相續所得. 名爲壽行. 是爲命行壽行差別.

下         欄

已*辯命根. 何謂諸相. 頌曰

相謂諸有爲      先住異滅性

論曰. 如是四種. 是有爲相. 顯彼性故. 得彼相

名. 此中生者. 謂有別法. 是行生位. 無障勝

因. 由能引攝. 令其生故. 能引攝者. 謂彼生

時. 此法能爲彼勝緣性. 雖諸行起. 皆得名生.

然此生名. 但依諸行生位無障勝因而立. 住

謂別法. 是已生未壞諸行. 引自果無障勝因

異謂別法. 是行相續後異前因. 滅謂別法. 是

俱生行滅壞勝因. 性是體義. 豈不經說有三

有爲之有爲相. 住爲善友. 能安有爲. 何故不

說. 契經不說. 必有所因. 應爲開示. 若有諸

相. 唯表有爲. 此經便說非此住相唯表有爲.

諸無爲法. 亦自住故. 或復於此具顯有爲功

德過6失. 故說四種. 於契經中. 唯爲顯示有

爲過失. 故但說三. 或如餘經. 但言行是有生

滅法. 非無有異. 此經亦然. 非無住體. 觀少因

故. 唯說有三故四與. 三. 無相違失觀何因故.

唯說有三. 住通有爲無爲品故. 勿所化者生

如是疑. 有爲無爲. 展轉相似. 故雖有住. 而但

說三. 或此經中. 已密說住. 以直言三. 無唯

聲故. 若異此者. 應說唯有三種有爲之有爲

相. 或此經中. 住異合說. 不爾住言應成無用.

合說意者. 爲顯有爲住7必兼異. 諸無爲法.

有住無異. 故別有爲. 非此經中言住異者. 顯

住卽異. 但顯有爲有起有盡有住有異. 若謂

無爲住不成者. 此不應理. 必應成故. 以當成

立有三無爲. 由此卽成無爲有住. 故定唯有

四有爲相此生等相. 旣是有爲. 應更別有生

經數: 一五六二

經名: 阿毘達磨順正理論卷第十三

頁數: 四○六

上        欄

等四相. 若更有相. 便致無窮. 彼更有餘生等

相故. 實許更有. 然非無窮. 所以者何. 頌曰

此有生生等      於八一有能

論曰. 此中有言. 兼顯定義. 意顯此有唯四非

餘. 此謂前說四種本相. 生生等者. 謂四隨相.

卽是生之生生. 乃至滅之滅滅. 諸行有爲. 由

四本相. 本相有爲. 由四隨相. 世尊何處說隨

相耶. 豈不此經亦說隨相. 謂生等相. 亦是有

爲. 故生生等相. 亦起等性故.  契經旣說. 有三

有爲之有爲相. 有爲之起. 亦可了知. 盡及住

異. 亦可了知. 如何此中不攝隨相. 又於諸相.

皆有亦言. 故此經中. 亦說隨相. 言有爲之起

亦可了知者. 起卽本相生. 亦表生生義. 盡及

住異亦可知言類起. 亦言應如理釋. 若不爾

者. 何用亦言. 故契經中. 於無爲法說尙無有

起等可知. 此說意言. 諸無爲法. 尙無生等本

相可知肉生生等隨相可得. 若不爾者. 應但

說無起等可知. 不應言尙. 又薄伽梵. 於契經

中. 說諸有爲相復有相. 故契經說色有起盡.

此復應知. 亦有起盡. 乃至廣說. 又契經說. 老

死生等. 由此故知. 相復有相. 若爾本相. 如所

相法. 一一應有四種隨相. 此復各四展轉無

窮. 無斯過失. 四本四隨. 於八於一1功能別

故爲親緣用. 名曰功能. 謂四本相. 一一皆於

八法有用. 四種隨相. 一一皆於一法報有用. 其

義云何. 謂法生時. 幷其自體. 九法俱起. 自體

爲一. 相隨相八. 本相中生. 除其自性. 能爲親

緣. 生餘八法. 諸法於自體. 無生等用. 故隨相

生生爲親緣用. 於九法內. 唯生本生. 此生一

中        欄

生多由功能別. 故生性旣無異功能. 何有別

如受領納性. 雖無異而有差別損益功能. 又

本相隨相. 境有多少. 如五識意識境有少多.

本相中住. 亦除自性. 能爲親緣. 住餘八法. 隨

相住住. 能爲親緣. 於九法中. 唯住本住. 謂爲

親緣令法暫住. 能引自果. 是住功能. 本相中

異. 除其自性. 能爲親緣. 異餘八法. 隨相異

異. 能爲親緣. 於九法中. 唯異本異. 本相中

滅. 除其自性. 能爲親緣. 滅餘八法. 隨相滅

滅. 能爲親緣. 於九法中. 唯滅本滅. 是故生

等相復有相. 隨相唯四. 無無窮失. 何緣如是

分別相耶. 異此分別. 不應理故. 所以者何. 非

捨如斯阿毘達磨立相正理. 朋順餘宗. 少有

2能立有爲相故. 諸有違背對法正理於諸相

等眞實義中. 所生覺慧. 皆爲迷謬. 凡有所說

[&FFFF]#不乖眞. 我今於中次第廣*辯. 且彼經主.

緣他故說. 何緣如是分析虛空. 非生等相有

實法體. 如所分別. 所以者何. 無定量故. 謂此

諸相. 非如色等有定現比. 或至敎量. 證實有

者. 豈生等相. 有實法體. 如餘分別不爾若爾

如是所言. 非生等相有實法體. 如所分別.

3便爲無用. 又此諸相. 豈如甁等有定現比.

或至敎量. 證體假有. 旣遮實有. 故彼定應許

生等相體是假有. 第三計有理必無故. 由遮

差別. 准知定應非許生等. 畢竟無故. 且無現

量證彼生等體是假有. 諍論事故. 亦無至敎

證彼生等體是假有. 無處說故. 若假有比量

實有亦應同. 是則汝曹由執假有. 豈非倒是

鑽攪虛空. 證相體實理後當*辯. 今應先引至

下      欄

敎爲證. 謂契經言. 諸邪見者. 所有身業語業

意業. 諸有願心. 皆如所見. 所有諸行皆是彼

類. 此經意說. 生等諸行. 隨彼轉故. 彼一果

故. 彼爲因故. 名爲彼類. 由此經中. 說三業

義. 故受等行. 非此所須. 又一境轉故. 但應

隨說一. 是故但應身語意業. 俱行生等說爲

諸行. 此行從彼邪見所生. 是邪見果. 故名彼

類. 若謂如是所釋不然. 汝於此經. 更說何義.

然我所釋. 於義無違. 又三相經4足爲至敎.

謂彼經說. 有三有爲之有爲相. 有爲之起. 亦

可了知. 盡及住異. 亦可了知. 若異此者. 經但

應言三有爲相. 謂諸有爲起盡住異. 是則再

說有爲之言. 及亦可知. 皆應無用. 汝執生等

三有爲相. 離所相法. 無別有體. 應心此文有

何義趣. 若謂不說有爲之言. 則不了知誰之

相者. 說有爲相. 足可了知. 相屬有爲. 無勞此

說. 旣離此說. 義亦得成. 然5標釋中. 皆置第

六. 故知能相. 離所相有. 現見以餘表示餘故.

若謂亦見置第六聲然非異體. 故因不定. 豈

不能相離所相無. 是則經文應如向說. 離等

六轉. 義亦成故. 又彼所引. 無異第六. 釋此經

文. 因亦不定. 如何由此定判經文. 所說三相.

是假非實. 又彼所言. 天愛汝等執文迷義. 薄

伽梵說. 義是所依. 何謂此經所說實義. 謂愚

6夫類. 無明所盲. 於行相續. 執我我所. 長夜

於中. 而生耽[&FFFF]# . 世尊爲斷彼執著故. 顯行相

續體是有爲及緣生性. 故作是說. 有三有爲

之有爲相. 非顯諸行一刹那中具有三相. 由

一刹那起等三相不可知故. 非不可知. 應立

經數: 一五六二

經名: 阿毘達磨順正理論卷第十三

頁數: 四○七

上        欄

爲相. 故此契經. 復作是說. 有爲之起. 亦可了

知. 盡及住異. 亦可知者. 今謂彼釋不應經義.

且不應許行相續中但有一起一盡一異. 設

復許有. 亦不應說. 以執我者. 雖不曾聞行相

續中有起盡等. 而亦自然能了知故. 彼雖了

知. 而猶執我. 故復爲說則爲唐捐. 先已了知.

我執猶盛. 今欲除遣. 而復爲說. 應審思議. 世

尊設敎. 於所化者. 何所益耶. 然諸異生. 於行

相續. 迷細生滅. 執我我所. 世尊欲令遣所執

故. 顯示諸行一相續中有多刹那生滅差別.

故作是說. 有三有爲之有爲相. 乃至廣說. 如

是說經. 深成有用. 若謂諸行刹那生等非彼

現見說無益者. 五女等於此. 亦不現見. 豈不心

理. 非不了知. 若不了知刹那生等. 必無能捨

我我所執. 唯佛能設方便善巧. 令彼心理而

得了知. 先不了知. 故生我見. 今了知故. 我見

便捨故知此說三有爲相. 唯約刹那. 非據相

續然刹那生等. 雖非現見而說有用. 汝所釋

經義由無用故. 必不應理. 故我解經. 非同汝

釋又汝應說. 無明所盲. 行相續中. 起我見

者. 於行相續生等諸相. 未聞說前爲現見不.

若言現見. 便越所宗. 或復爲說. 應成無用. 若

不現見. 佛爲說後應亦不知. 無異因故. 若言

敎力令其知者. 刹那諸相. 理亦應同. 若相續

相[&FFFF]#易知者. 離佛敎力. 彼亦應知. 若諸行

中. 相續諸相. 雖非現見. 而許敎力令其了知.

能治我執. 刹那諸相. 1亦應如是. 如何乃言

刹那生等. 非彼現見. 說無所益. 然諸行中相

續生等. 誰不能了. 而更須說. 故彼所釋. 違經

中       欄

義理. 又一刹那生等諸相. 微細覺慧所能了

知. 謂於刹那無間. 展轉善觀察者. 能了知故.

微細覺慧. 由敎力生. 了行無常. 能除我執. 旣

是微細覺慧所知. 言一刹那起等三相不可

知者. 非如理說. 又彼所說. 非不可知應立相

者. 不應定說. 不可知故. 爲非相因受等諸相.

[&FFFF]#覺慧者. 不能了知. 非非相故. 言不可知. 便

非相者. 如是所說. 非應理論. 又此經言. 有爲

之起. 亦可了知. 盡及住異. 亦可知者. 依刹那

說. 此經意說. 刹那起等. 審觀察時. 可了知

故. 世尊爲勸諸受化者. 令審觀察. 故說此言.

又經主言. 然經重說有爲言者. 令 知此相表

是有爲. 勿謂此相表有爲有. 如居白鷺表水

非無. 如是所言. 違自宗義. 許未生位有爲有

者. 可說非生表有爲有. 以未生時彼先有故.

旣未生位. 執有爲無. 豈得非生表有爲有. 白

鷺表水. 正是彼宗. 生表有爲有性同喩. 若生

不表本無今有. 有爲有者便似亦撥. 唯許有

爲是有宗義. 彼執有爲唯得自體. 卽說名生.

生體卽是有爲有性. 生與有爲. 旣無別體. 有

爲與有. 復無差別. 如何此相. 能表有爲不表

於有. 又若爲此重說有爲. 前所說言. 便爲無

用. 有爲之起. 亦可知等. 足能成立如斯義故.

是故此言. 應表別義. 彼上座言. 若不重說有

爲言者. 則不了知有爲之相. 爲表何義此爲

能表. 有色等性. 爲復能表有味等性爲或能

表善惡等性. 爲遣斯惑. 重說有爲. 彼亦非理.

已說有三有爲之相. 何容此相表有色等. 非

於別法無差別相應與彼法爲差別相. 又經

下       欄

當說. 有爲之起亦可知等. 於無爲中. 當復遮

此起等三相. 由斯足了此相分明表有爲性.

何須重說. 又彼何容疑此諸相能表示餘有

色等性. 由有色等是自相故. 起等表此應成

自相. 不應一體自相有三. 如何契經說有三

相. 故彼於此無容致疑. 又當亦言兼表集義.

令知三相表一有爲. 無容疑此別有所表. 是

故彼執. 亦定非善. 又彼依何如何施設諸有

爲相. 且彼經主. 朋上座宗. 作如是說. 諸行相

續. 初起名生. 終盡位中. 說名爲滅. 中間相

續隨轉名住. 此前後別. 名爲住異. 復謂世尊

依如是義. 說難陀言. 是善男子. 善知受生. 善

知受住. 及善知受衰異壞滅. 諸行相續名何

所詮. 謂諸有爲無間流轉. 此復何法爲其自

性. 是假有法. 寧心自性. 然諸刹那. 展轉相

似. 因果相繼. 諸行感赴. 連環無斷. 說名相

續. 若爾相續說有一生. 不應正理. 非俱起故.

若謂無量諸行刹那無間缺生名爲相續. 如

何可說相續有生. 彼依已生未滅諸行. 方可

建立有爲法生. 非於未生及已滅故. 又此相

續. 旣是假有. 爲唯現在. 是此所依爲復通依

過去現在. 若唯現在. 是此所依. 此則不應說

爲假有. 一刹那法. 獨爲相續假法所依. 不應

理故. 然依多法總立爲一. 是假有相. 如甁如

行. 若此通依過去現在. 以相續假前生刹那

及現在法爲所依故. 是則相續生義應無. 不

可言生在過去故. 又法現在. 則非相續若是

相續. 非現在故. 旣唯現在可立有生. 應唯刹

那不名相續. 若無此義. 應違契經. 故契經言.

經數: 一五六二

經名: 阿毘達磨順正理論卷第十三

頁數: 四○八

上       欄

或有一類. 其身安住. 乃至百年. 非一刹那可

百年住. 誰言一念. 身住百年. 但說此身相似

相續中不間起異類刹那. 謂身前前刹那無

間. 後後相似刹那續生. 假說一身百年安住.

此於經說有何相違. 又不應言相續有住. 以

於多念立相續名. 多念必無俱時住故. 豈不

共許刹那分位及衆同分三現在成. 如何乃

言無相續住. 若無相續. 後二應無. 此同前經.

應如理釋. 謂後二種. 假立現名. 於此亦應假

立生等. 許三世有. 此義可然. 若說過去未來

無體. 唯有現在一刹那中. 如何執有相續生

等. 非前刹那諸行未滅. 爾時卽有後刹那生.

如何執此二共有一生相. 又一刹那如何非

有生滅二相俱時建立. 又諸刹那展轉相似.

時無間缺. 諸行生時. 容可執有相續生等. 若

時善識刹那無間. 不善識生. 復於此識刹那

無間. 無記識起. 爾時前後識性不同. 如何執

有相續生等. 若言前後是一識類. 亦得說名

相似相續. 則此相續. 應無有生. 從無始時來.

一識相續故. 乃至未入無餘涅槃. 此相續住

應無有滅. 又善識刹那已生已滅不善起. 不

善識刹那已生已滅無記起. 豈不爾時一刹

那頃生滅二相俱時建立. 如遮諸行相續有

生. 如是亦應類遮住滅. 誰有身心無狂亂者.

能執已滅未生有住. 或一刹那執有相續. 又

若不許色等諸行一一刹那皆有生滅. 則譬

喩者亦執有爲經多時住. 便與外道勝論等

師執有何別. 而言最後刹那滅故. 一一刹那

皆有滅者. 彼豈不名心蘊餘事口說餘事. 以

中         欄

破他宗. 又唯法無名滅性故. 彼宗滅性法無

爲體. 是則諸法應非無常. 非諸法無可名法

故. 若卽諸法說爲無常. 不應滅性以無爲體.

以法皆用有爲性故. 滅相之體. 名爲滅性. 非

無有體可立性名. 如何彼宗可言滅性又言.

諸行是有滅法. 理不應成. 滅無體故. 無體不

應成法性故. 又無常性. 若無體者. 不應說第

六謂色之無常. 無無繫屬自及他故. 又相續

異理亦不成. 非一切時於一切處許有前後

差別性故. 由此故說. 若執身等非一一念皆

有異者. 外緣無別. 如何後時身等現有差別

可得. 彼於外緣. 無差別時. 誰令相續前後差

別. 不應言別自然而有. 相同相續應無別故.

亦應執生自然有故. 亦不應說自類爲因故.

有差別. 類無別故. 若謂卽用自類前生爲後

因緣相續有別. 是則地等離火等合. 應但由

前熟變相起而實不起. 故理不然. 又彼撥無

俱生異相. 復無外緣前後差別. 而定執有相

續異相遍一切時一切處者. 此無所因. 而興

固執. 又不應執與外緣俱. 前因刹那爲緣性

故. 能生後念果性刹那. 由□相續前後有異.

或有諸行不待外緣. 而有有爲異相體故. 有

執所相長時相續. 微細損減. 卽說名異. 此亦

不然. 一切相續. 應非遍有異相體故. 謂增益

時. 應無異故. 如有說言. 是四大種. 及所造

色. 所合成身. 有時見增. 有時見減. 又此相

續. 復由何緣. 而有損減. 過同前說. 如是已

破相續生等. 所引契經. 於義非證. 彼善男子.

善知未來過去受故. 謂現在智. 知未來受. 正

下       欄

生名生. 非已生位. 知過去受. 已滅名滅. 非正

滅位. 非知已生未滅位受. 不應理故. 善知受

住及衰異言. 非本所誦. 設有此誦. 義亦無違.

過去未來. 據曾當說. 有生等故. 又生等相一

切時有. 故彼所引於證無能. 是故應隨聖敎

正理. 信解諸行一一刹那實有生等非於相

續. 隨經主說. 一一刹那諸有爲法. 離執實有

四相亦成. 云何得成. 謂一一念. 本無今有名

生. 有已還無名滅. 後後刹那. 嗣前前起名爲

住. 卽彼前後有差別故名住異. 於前後念相

似生時. 前後相望非無差別. 故離執有生等

實物. 一刹那頃四相亦成. 豈不汝宗先有所

怖故不. 許有生等別物. 今還失念自成立耶.

如何有爲一刹那頃. 生住異滅四法爲性. 而

無一法一時卽生卽住卽衰卽壞過失. 若謂

繫屬衆緣故者. 衆緣同此應頓爲緣. 謂彼衆

緣. 一一皆以生住異滅爲自性故. 此中何理.

緣體有四. 初爲生緣. 非卽令滅. 復有何理. 諸

有爲法. 但生體緣爲緣. 初令諸法生非滅體

緣爲緣令法本不起. 又生與滅依一法成. 若

異不異皆有過失. 所以者何. 此若異者. 此卽

異此. 不應理故若不異者. 生時應滅. 滅時應

生. 又應無二. 生滅二種. 更相障故. 又生法

體. 卽滅法體. 而言生滅. 無雜亂失. 此必應

是毘瑟□天所爲幻惑. 又應審決過去未來

爲有爲無. 然後可說本無今有有已還無相

續. 或刹那皆成假四相. 又依何義說住相言.

後後刹那. 嗣前前起. 嗣前起者. 應卽是生. 旣

再說生. 應無四相. 又何緣力前後刹那相續

經數: 一五六二

經名: 阿毘達磨順正理論卷第十四

頁數: 四○九

上       欄

有異. 過同前說. 又唯法無名爲滅性. 所有過

失. 如前已*辯. 故知生等. 別有實物. 又經主

說. 若離有爲色等自性. 有生等物. 一法一時.

應卽生住衰異壞滅. 許俱有故. 執離有爲無

別生等. 如斯過疾. 不可救療. 一法一時. 功能

差別. 理不成故. 許離有爲有別生等. 無斯過

失. 如體不同. 用有別故. 現見內外. 諸□剌

藍. 諸種子等. 餘緣攝助. 於生自果. 有勝功

能. 謂□1賴藍等. 識所攝助爲勝因性. 生□

部曇等. 雖□部曇等非不待識. 而非因識生

□部曇等. 此二相續. 有差別故. 然非2此識

與□部曇等不作勝緣. 由此有彼有. 此無彼

無故. 又非此識與□*賴藍等爲俱助緣生□

部曇等. 卽令此識亦與種等爲俱助緣. 生於

芽等. 如是種等. 地等攝助. 爲勝因性. 生於芽

等. 雖彼芽等非不徒地等. 而非因地等生於

芽等. 種等無間. 生芽等故. 然非地等與彼芽

等不作勝緣. 芽等有無隨地等故. 又非地等

與種子等爲俱助緣生於芽等. 卽令地等亦

得與彼□*賴[&FFFF]#等爲俱助緣. 而得生於□部

曇等. 如是餘法緣助. 於因令生自果. 如應當

說. 又自稱爲釋迦弟子. 必應亦許有俱生因.

由契經言. 識與名色. 更互爲緣. 而得住故. 然

□*賴[&FFFF]#種等. 與□部曇芽等. 爲前生因. 識

及地等. 爲俱生緣. 此俱生緣. 比前生因. 其力

增勝. 以雖有彼□*賴[&FFFF]#等及與種等諸前生

因. 若無有識地等俱緣. 卽□部曇芽等諸果.

必不生故. 由此准知. 諸有爲法. 雖有種種外

助因緣. 而必有內生住異滅. 爲近助因. 方得

中        欄

行世. 然有爲法. 分位不同. 略有三種. 謂引果

用. 未得正得已滅別故. 此諸有爲. 復有二種.

謂有作用. 及唯有體. 前是現在. 後是去來. 此

復一一各有二種. 謂彼功能. 有勝有劣. 謂有

爲法. 若能爲因. 引攝自果. 名爲作用. 若能爲

緣. 攝助異類. 是謂功能. 如是3二種. *辯三世

中. 當廣思擇. 應以差別緣起正理蘊在心中.

於其生等. 功露差別. 當生信解. 謂或有法. 於

未獲得引果用時. 由4過未得正得已滅引果

用時. 外緣攝助. 於5辦自事. 發起內緣. 攝助

功能. 是名生相. 或復有法. 於正獲得引果用

時. 卽由彼時外緣攝助. 於*辦自事. 發起內

緣. 攝助功能. 是餘三相. 於正生位. 生爲內

緣. 起所生法. 至已生位. 此所生法. 名爲已

起. 於正滅位. 住爲內緣. 安所住法. 令引自

果. 至已滅位. 此所住法. 名於自果已能引

發. 卽正滅位. 滅爲內緣. 壞所滅法. 至已滅

位. 此所滅法. 名爲已壞. 異相亦爾. 如應當

知. 有餘師說. 因要待處世時位伴. 方與果故.

生已生時. 起用差別. 謂或有因. 待處與果. 如

雨要待雲處方生. 要贍部洲處金剛座. 方證

無上正等菩提. 或復有因. 待世與果. 如異熟

因. 順解脫分. 要在過去. 方能與果. 或復有

因. 待時與果. 如輪王業. 要劫增時. 方能獲

得轉輪王位. 或復有因. 待位與果. 如諸種

子. 至變6果位. 方能生芽. 初無漏心. 及光明

等. 雖體先有. 而要未來正生位中. 能有所作.

或復有因. 待伴與果. 如諸大種心心所等. 要

與伴俱. 能有所作. 由斯差別. 緣起正理. 四相

下        欄

起用. 分位不同. 謂正生時. 生相起用. 至已生

位. 住異滅三. 同於一時. 各起別用. 如是四

相. 用時旣別. 如何難言一法一時應卽生住

衰異壞滅. 又正滅時. 此所相法. 由餘住相爲

勝因故. 暫時安住. 能引自果. 卽於爾時由餘

異相爲勝因故. 令其衰異. 卽於爾時由餘滅

相爲勝因故. 令其壞滅. 故三一時無相違

過

*說一切有部順正理論*卷第十三

阿毘達磨順正理論卷第十四

尊者衆賢造

*三藏法師玄□奉    詔譯

*辯差別品第二之六

又7彼經主. 於此生疑. 爾時此法. 爲名安住.

爲名衰異. 爲名壞滅. 今當爲決. 已生位中. 住

異滅三. 起用各別. 令所相法. 於一時中. 所望

不同. 具有三義. 如斯通釋. 何理相違. 故彼所

疑. 未爲應理. 又次前說. 設許未來生有作用.

如何成未來. 應說未來相. 法現在時. 生用已

謝. 如何成現在. 應說現在相. 此無所違. 無非

現在. 有作用故. 豈不生相未來生時能生諸

法. 卽是作用. 何故乃言. 此唯現在. 天愛作用.

非汝所知. 此是功能. 非關作用. 謂有爲法. 若

能爲因. 引攝自果. 名爲作用. 若能爲緣. 攝助

異類. 是謂功能. 如前已8辯. 一切現在. 皆能爲

因. 引攝自果. 非諸現在皆能爲緣攝助異類.

經數: 一五六二

經名: 阿毘達磨順正理論卷第十四

頁數: 四一○

上        欄

謂闇中眼. 或有功能被損害者. 便於眼識. 不

能爲緣攝助令起. 然其作用. 非闇所損. 定能

爲因. 引當眼故. 由斯作用. 功能有別. 然於同

類相續果生. 有定不定. 攝引勢力. 名爲作用.

亦名功能. 若於異類相續果生. 但能爲緣. 攝

助令起. 此非作用. 但是功能. 豈不論言. 苦法

智忍. 光明生相. 如是三法. 皆於未來. 能起作

用. 天愛汝今執文迷義. 我宗釋言. 此文但約

近緣功能. 假說作用. 以於多種法生緣中生

是近緣. 理極成立. 故以餘位因作用名. 於此

位中. 假立名想. 如是他等. 隨應當知. 苦忍光

明. 亦於此位. 有勝功力. 假立此名. 實唯引

果. 方名作用. 或有難言. 於正生位. 若無生

等如何此時生有作用. 非住異滅. 於此位中.

若有生等. 如何住等無用唯生. 此難不然. 且

正生位. 生等非無. 住等爾時非現在故. 功能

未有. 設此位中. 未有生等. 如汝因果. 理亦無

違由汝宗中果將生位能生因性. 或有或無.

許有□近展轉因故. 又彼經主. 於四相中. 許

三撥異. 作如是說. 又應一法生已未壞名住.

住已壞時名滅. 理且可然. 異於一法進退推

徵. 理不應有. 所以者何. 異謂前後性相轉變.

非卽此法可言異此. 故說頌言

卽前異不成      異前非一法

是故於一法      立異終不成

且已略成異有別體. 刹那相續異□不成. 今

復各應思擇此義. 謂許法外有異相體. 由此

能令所相一法異而不異. 此我應思. 不許法外

有異相體. 而許刹那相續有異. 如何外緣雖

中        欄

無差[&FFFF]#. 然得有異. 經主應思. 我所應思. 於後

思擇. 三世義處. 當兼顯了. 今於此中. 正當義

便. 故略成立. 用遣所疑. 謂從本來諸法唯有

自體安住. 差別用無. 由遇前生俱生緣力. 令

差別用本無而起. 卽此名爲現在作用. 亦名

能引自果功能. 依此世尊. 作如是說. 本無今

有. 有已還無. 此用與體. 不可言異. 如能益損

差別功能與能領受自體不異. 又如所執. 於

後心中. 前心差別. 所引習氣. 此不可說異於

後心. 或復如善有見有對. 造色業性. 雖不異

色. 而彼品類. 差別義成. 故於此中. 諸對法

者. 於法自體. 差別用中. 立有異名. 非唯自

體. 謂有爲法. 於自體中. 能引自果. 作用名

1住. 卽此作用. 衰損名異. 此住及衰. 無容自

有應有別法令住令衰. 此二之因. 卽住異相.

於斯正理. 何不忍歟. 我於此中. 不能忍者. 此

差別用. 於現在時. 與其自體. 非異性故. 此用

旣異. 體亦應然. 如何乃言用異非體. 若執過

去未來體無. 於彼所宗. 可有此失. 非許三世

□有體者. 所以者何. 若作用息. 唯捨現在. 法

體猶存. 云何乃令體亦有異. 故說頌言

自體名有異      由勝用衰損

如何於一法      立異終不成

非正生位立有異名. 作用爾時未衰損故. 卽

由此理. 立住異名. 此能衰損引果用故. 由法

作用. 被衰損時. 方引自果. 由因被損. 後果生

位. 漸劣前因. 故果漸劣. 由因有異. 此果刹

那. 復由俱起異相爲緣令衰損故. 復能爲後

果漸劣緣. 如是一切. 有爲相續. 刹那刹那. 令

下        欄

後後異. 故前前念. 有異義成. 此義旣成. 應爲

比量. 謂見最後有差別故. 前諸刹那. 定有差

別. 非如幻惑. 譬喩論師. 所立刹那相續異理.

若爾相續漸增長時. 異相應無. 不見果故. 無

斯過失. 住相爾時由外緣助. 勢力增强□伏

異故. 有餘師說. 諸法作用. 無有能住過一刹

那. 是故有爲說名有異. 非捨自相方得異名

亦非有爲有常性過. 由此法性自體□然. 非

作非轉不可改易. 故火常用煖爲自體. 離煖

更無火體可得. 然火作用要[&FFFF]#衆緣. 故宗立

火爲無常性. 若自體異. 卽成別法. 應非無常.

體無變故. 謂若唯執現在世有去來體無. 則

諸行法其性應常. 無變異故. 云何無異. 謂有

與無性各安立無變異故. 彼唯執有現在世

法刹那性故不可變異. 未來過去其體□無.

無法如何當言變異. 故不可說諸行無常. 不

可說言無變爲有有變爲無名爲變異. 有無

二性體不相成. 以有與無體相違故. 亦非果

異因無異故. 非無異因. 可有異果. 果必隨因

方有異故. 若謂有性是無常者. 理亦不然.

有性不可成餘性故. 以法有性未嘗非有. 有

與非有各別立故. 由此諸行變異定無. 是則

有爲皆應常住. 若許過未亦有亦無. 從未生

無可生爲有. 從已生有可滅爲無. 此去來無

與現在有. 俱非決定. 可有改易. 去來之有與

現在同. 於一切時. □無改易. 由於體有用或

有無. 可說有爲分位有異. 是故唯說三時有

宗. 於一法中. 可言有異. 法有異故異相可

成. 異相旣成. 無常義立. 非如唯說現在有